Bernard Haal

De Michel Bernard Haal, gebuer de 25. November 1832 zu Gréiwemaacher, a gestuerwen de 5. Oktober 1913 an der Stad, war e Lëtzebuerger kathoulesche Geeschtlechen.

Den Haal huet 1864 de Kathoulesche Geselleveräi gegrënnt, vun deem hie fënnef Joer President war, ier säi Brudder François déi Charge iwwerholl huet. Vun 1866-1869 war hien Dirigent vun der Maîtrise. De Bernard Haal gouf 1869 Professer am Kolléisch a war vun 1876 un Dechen an Doumpropst an der Stad.

1869 huet hien d'Sonndesblietchen an d'Liewe geruff. Op seng Initiativ gouf an de Joren 1886-1888 d'Paschtoueschhaus nieft der Méchelskierch gebaut.

Um Belair ass eng Strooss nom Bernard Haal genannt.

 Um Spaweck 

Kategorie:Lëtzebuergesch Paschtéier
Kategorie:Gebuer 1832
Kategorie:Gestuerwen 1913
Kategorie:Persounen, no deenen eng Struktur zu Lëtzebuerg genannt ass